นิกเกอิปิดร่วง 470.89 จุด หลังยอดสั่งซื้อเครื่องจักรหดตัว
นิกเกอิปิดร่วง 470.89 จุด หลังยอดสั่งซื้อเครื่องจักรหดตัว
10 ก.ย. 2558

ดัชนีนิกเกอิตลาดหุ้นโตเกียวปิดร่วงลงในวันนี้ โดยดัชนีนิกเกอิปิดร่วง 470.89 จุด หรือ 2.51% แตะที่ 18,299.62 จุด เนื่องจากข้อมูลคำสั่งซื้อเครื่องจักรที่น่าผิดหวังได้จุดปะทุแรงเทขาย หลังจากที่ตลาดทะยานขึ้นอย่างมากเมื่อวานนี้
ตลาดได้รับแรงกดดันหลังจากรัฐบาลญี่ปุ่นเปิดเผยว่า ยอดสั่งซื้อเครื่องจักรภาคเอกชนปรับตัวลดลง 3.6% ในเดือนก.ค.เมื่อเทียบกับเดือนก่อนหน้า แตะ 8.056 แสนล้านเยน
นักวิเคราะห์มองว่า ตลาดปรับฐานลงหลังจากพุ่งแรงเมื่อวานนี้ แต่บรรยากาศน่าจะยังคงมีความผันผวนจนกว่าจะทราบผลการประชุมนโยบายการเงินของธนาคารกลางสหรัฐ (เฟด) ในสัปดาห์หน้า